OzLabs/hebrew-wiki-articles huggingface dataset:
בעז בן צור

בעז בן צור הוא עורך דין ישראלי, המתמחה בתחומי הליטיגציה, דיני עבודה, לשון הרע, ביטוח, צווארון לבן, ותובענות ייצוגיות. הוא שותף מייסד במשרד עורכי הדין בן צור, קורב ושות'.

==ביוגרפיה==
שירת כמפקד פלוגה בחיל רגלים בדרגת רב-סרן. למד תואר ראשון ושני במשפטים באוניברסיטת תל אביב וסיים בהצטיינות. בשנת 1987 עבד והתמחה במשרד עורכי הדין "ש. הורביץ".

בשנת 1990 הצטרף למשרד עורכי הדין של ד"ר יעקב וינרוט, והחל לכהן כשותף בכיר, ניהל את צוות הליטיגציה במשרד, הוביל את הייצוג בתיקי ליטיגציה מסחרית ובתיקי צווארון לבן, והחזיק ב-15% מן המשרד. בין הגופים והאישים אותם ייצג בשנים אלה: ההסתדרות בעניינים שונים (בהיקף של כמיליארד שקלים), לה-נסיונל ומשה פרג, חברת הביטוח אריה, משפחת ברנובסקי ועוד.

באפריל 2005 פרש מהמשרד וחבר לעורך הדין רונאל פישר. כשנה לאחר מכן נפרד ממנו, ועמו כששה עורכי דין נוספים, וחבר למשרד טולצ'ינסקי, שטרן מרציאנו & בן-צור & כהן. באותה עת ייצג את ירון זליכה, החשב הכללי במשרד האוצר. בשנת 2008 פרש ממשרד זה, ועמו עשרה עורכי דין נוספים, והקים משרד עצמאי הנושא את שמו. החל מ-2021 שותף עמו במשרד עורך הדין אורי קורב.

במשך השנים ייצג בן צור את השר לשעבר אברהם הירשזון, בני גנץ, יהודה בן חמו, מאיר כהן, היהלומן דן גרטלר, ניסו שחם, ההסתדרות ועובדי טבע, ארנון מילצ'ן, בני פרץ, סיעת בית"ר, ועוד. בן צור ומשרדו מייצגים בהתנדבות את עמותת קו לעובד ואת התנועה לחופש המידע בעתירות עקרוניות. חבר בוועדת בתי המשפט של לשכת עורכי הדין ומרצה בלשכה בהשתלמויות וימי עיון. כמו כן, משמש כבורר בתיקי בוררות בתחום המסחרי.

בתו כרמל גם היא עורכת דין, ובסוף 2022 הצטרפה למשרד שבבעלותו.

==תיקים בולטים==
* ייצג את חברת הביטוח הדר בפרשת "לה נסיונל"
*ייצוג בן זיגייר (האסיר X)
* באוגוסט 2020 החל לייצג את ראש ממשלת ישראל בנימין נתניהו במשפט נתניהו בתיק 4000 ב-29 בינואר 2024 הודיע לנתניהו כי הוא פורש מהתיק בשל סיבות אישיות. <ref></ref>
* ייצג את עורך הדין אפי נוה בפרשת מינויי שופטים תמורת שוחד

==קישורים חיצוניים==
* [https://www.benzur.co.il אתר משרד עורכי הדין בן צור קורב ושות']
*

== הערות שוליים ==

קטגוריה:עורכי דין ישראלים
הראלד הלפגוט

הראלד אנדרס הלפגוט (בספרדית: Harald Andrés Helfgott; נולד ב-25 בנובמבר 1977) הוא מתמטיקאי פרואני-צרפתי, חוקר תורת המספרים ותחומים סמוכים. חוקר במכון למחקר מתמטי IMJ-PRG בפריז ופרופסור באוניברסיטת גטינגן.

==ביוגרפיה==
הראלד הלפגוט נולד ב-1977 בלימה, בירת פרו. בשנת 1998 קיבל תואר ראשון (בהצטיינות יתרה) מאוניברסיטת ברנדייס. ב-2003 קיבל תואר דוקטור מאוניברסיטת פרינסטון, על עבודה בהנחיית Henryk Iwaniec ופיטר סרנק, שכותרתה "Root Numbers and the Parity Problem". בשנים 2003–2004 היה באוניברסיטת ייל במשרת פוסט-דוקטורט, ובשני 2004–2006 היה בפוסט-דוקטורט באוניברסיטת מונטריאול.

בשנים 2006–2009 היה מרצה ואחר כך מרצה בכיר באוניברסיטת בריסטול. בשנת 2010 מונה לחוקר במכון למחקר מתמטי IMJ-PRG, ובשנת 2015 מונה במקביל לפרופסור באוניברסיטת גטינגן.

בשנים 2012 ו-2013 הוכיח את השערת גולדבך החלשה בשלושה מאמרים. ההוכחה התבססה בין היתר על חישוב שביצע יחד עם דוד פלאט. שני המאמרים הראשונים הוקדשו לשיפור החסמים הנחוצים להוכחה. שיפור החסמים התאפשר בין היתר בזכות בדיקה ממוחשבת של השערת רימן המוכללת (עבור מספר סופי של פונקציות זטא) עד לגובה מסוים במישור המרוכב.
בשנת 2013 בדקו הלפגוט ופלאט את תקפותה של השערת גולדבך החלשה עד <math>10^{30}</math>.
הם השתמשו בשיטה דומה לשיטתו של Saouter לבדיקה של השערת גולדבך החלשה עד <math>10^{20}</math>. במאמר האחרון הוכיח הלפגוט את ההשערה למספרים גדולים מ-<math>10^{29}</math> ללא הנחת השערת רימן המוכללת, ובכך סגר את השערת גולדבך באופן מלא. בנספח למאמר זה מתאר הלפגוט שיטה נוספת לבדיקת ההשערה עד <math>10^{27}</math>. שיטה זו התבססה על מאמר חישובי אחר של פלאט שנכתב באותו הזמן.

בשנת 2017 גילה טעות בהוכחתו של לסלו בבאי משנת 2015 לבעיית הגרפים האיזומורפיים , ובבאי תיקן את הטעות.

==הוקרה==
* בשנת 2008 קיבל את פרס לוורהולם , על עבודתו בתורת המספרים, גאומטריה דיופנטית ותורת החבורות.
* בשנת 2010 קיבל את פרס וייטהד, על תרומותיו לתורת המספרים.
* בשנת 2011 קיבל את פרס אדמס , יחד עם טום סנדרס.
* בשנת 2013 מונה לפרופסור כבוד באוניברסיטה הלאומית של סן מרקוס בלימה.
* בשנת 2019 נבחר לעמית האגודה האמריקאית למתמטיקה, על תרומותיו לתורת המספרים האנליטית, קומבינטוריקה אדיטיבית ותורת החבורות הקומבינטורית.

==קישורים חיצוניים==

* [https://webusers.imj-prg.fr/~harald.helfgott/anglais/ Harald Andrés Helfgott], באתר של IMJ-PRG 
* [https://www.humboldt-foundation.de/en/entdecken/newsroom/dossier-alexander-von-humboldt-professur/harald-andres-helfgott Harald Andrés Helfgott], באתר של קרן אלכסנדר הומבולדט 
* [https://valuevar.wordpress.com/ The value of the variable], הבלוג של הראלד הלפגוט 
* [https://av.tib.eu/search?f=creator%3Bhttp://av.tib.eu/resource/Helfgott__Harald הרצאות של הראלד הלפגוט], TIB AV-Portal 

==הערות שוליים==

קטגוריה:מתמטיקאים פרואנים
קטגוריה:זוכי פרס וייטהד
קטגוריה:בוגרי אוניברסיטת ברנדייס
קטגוריה:בעלי תואר דוקטור מאוניברסיטת פרינסטון
קטגוריה:עמיתי האגודה האמריקאית למתמטיקה
קטגוריה:פרואנים שנולדו ב-1977
קטגוריה:צרפתים שנולדו ב-1977
שבוע האופנה בלונדון

אנוק לפר בתצוגת סתיו של פול סמית', בשבוע האופנה בלונדון 2007
שבוע האופנה בלונדון הוא אירוע אופנה המתקיים בלונדון פעמיים בשנה, בפברואר ובספטמבר. במסגרתו מוצגים מעל 250 מעצבים לקהל עולמי של אנשי תקשורת משפיעי וקמעונאים. הוא אחד מרביעיית שבועות האופנה הגדולים והמרכזיים לצד שבוע האופנה בניו יורק, מילאנו ופריז.

השבוע מאורגן על ידי מועצת האופנה הבריטית ונערך לראשונה ב-1983, האירוע מסוקר רבות בכלי התקשורת השונים, חלק מהתצוגות הנערכות בו משודרות בשידור ישיר באינטרנט.

בפברואר 2018, התארחה לראשונה המלכה אליזבת השנייה בשבוע האופנה, כדי להעניק פרס חדש על שמה לעיצוב בריטי, וישבה בתצוגת אופנה לצדה של עורכת ווג אנה ווינטור.

==קישורים חיצוניים==

* 

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שבועות אופנה
קטגוריה:לונדון: תרבות
קטגוריה:הממלכה המאוחדת: אופנה
סופיה גנדריאס

פרימו לוי באושוויץ - ציורה של גנדריאס. מוצג בספריה למדעי החברה והרוח באוניברסיטה העברית בהר הצופים.
סופיה גנדריאס (בספרדית: Sofía Gandarias; 1957 – 23 בינואר 2016) הייתה ציירת ספרדייה.

== ביוגרפיה ==
גנדאריאס נולדה בגרניקה שבחבל הבסקים וסיימה את לימודיה באמנויות באוניברסיטת קומפלוטנסה של מדריד.

המוזיקה השפיעה רבות על חייה. בשנת 1978 ציירה את "קוקושקה-אלמה ומאהלר" שלוש דמויות שגורלן קשורות זו בזו ומייצגות תקופתן. זו הייתה תחילתה של פעילות אמנותית אינטנסיבית בסדרות כמו "מחאת השקט" (1980) או "נוכחים" (Precensias).

היא התחתנה עם אנריקה ברון קרספו, פוליטיקאי ספרדי וחבר הפרלמנט האירופי בשנת 1987. בנה אלחנדרו נולד בשנה שלאחר מכן. היא חידשה את עבודתה עם תערוכה רטרוספקטיבית גדולה בשנת 1990 בוונציה, העיר שמהווה עבורה השראה. המחויבות שלה לשלום ולסובלנות תרבותית התבטאה בתערוכתה "Pour la tolerance" בגרנד ארצ'ה דה לה פרטרניטה, פריז. היא ציירה את דיוקנו של הכנר יהודי מנוחין אותו הגדירה "האיש החכם ביותר שפגשתי" והחלה לשתף פעולה עם הקרן שלו.

בשנת 2000 עסקה בציור סדרת הציורים "פרימו לוי – זיכרון" המבוססות על זכרונותיו של פרימו לוי מאושוויץ עליהם כתה בספרו הזהו אדם. לאחר הפיגועים בניו יורק היא ציירה סדרת ציורים בנושא. מתוכם הציור "Miserere Julianna" מוצג במוזיאון הזיכרון 9/11.

הסדרה "קפקא, בעל החזון", סדרה של 64 ציורים הוצגה בהאוס אם קלייסטפארק (ברלין) ומקומות נוספים. ז'וזה סאראמאגו כתב על הסדרה - "אלוהים לא קרא את קפקא".

גנדריאס עסקה בעיקר בציור דיוקנאות וכן בציורים של אירועים כואבים שאירעו בהיסטוריה. על אירועים אלו היא אמרה –"איננו יכולים לתקן את העבר, אך אנו יכולים וחייבים להתוות את העתיד".

בין האמנים שהשפיעו הכי הרבה על חייה, גנדריה זיהתה את דייגו ולאסקס, גויה ופרנסיס בייקון, זאת לצד המורה והמנטור שלה מנואל וילאסניור.

בשנת 2005 צורפה למסדר מסדר האמנויות והספרות הצרפתי.

את סדרת ציוריה על פרימו לוי, תרמה משפחתה לאחר מותה לאוסף התמונות של האוניברסיטה העברית בירושלים.

==קישורים חיצוניים==

* 

קטגוריה:ציירות ספרדיות
קטגוריה:מסדר האמנויות והספרות
קטגוריה:ציירים ספרדים
קטגוריה:ספרדים שנולדו ב-1957
קטגוריה:ספרדים שנפטרו ב-2016
כנסיית רובע (ברלין)

כנסיית רובע (בגרמנית: Parochialkirche) היא כנסייה רפורמית במיטה שבמרכז ברלין בירת גרמניה.

==היסטוריה==
המבנה נבנה בשנים 1695–1703 ונחשב כיום כבניין רשום. כאשר משפחת הוהנצולרן השולטת עברה לקלוויניזם רוב כנסיות העיר נותרו כנסיות לותרניות ורק קתדרלת ברלין עברה לזרם החדש. עם הזמן גדל מספר התושבים שהיו מעוניינים להתפלל בכנסייה קלוויניסטית. בהתאם לכך, השלטון החליט להעביר לקלוויניזם את הכנסייה שהייתה ממוקמת בשטח השייך לנסיך ולא היה תחת המועצה הדתית של ברלין. כמקובל בכנסיות רפורמיות, לכנסייה זו אין קדוש מגן.

במהלך ההפצצות של שנת 1944 מגדל הכנסייה והשטחים הפנימיים שלו נהרסו. בשנת 1961 הוקם במבנה הכנסייה צלב משרידי הברזל שהיו באזור. תוך זמן קצר, באוגוסט 1961, המבנה הפסיק לשמש מקום פולחן ובמקום זאת נערכו בו הופעות ותערוכות. החל משנת 1970 המבנה היה מחסן רהיטים.

לאחר איחוד גרמניה החלו בהדרגה עבודות לשיקום הבניין. בשנת 1988 נבנה גג חדש, ובהמשך המגדל נבנה מחדש. בקיץ 2016 הוכנסו למגדל 52 פעמונים והחל מ-23 באוקטובר 2016 הם פעילים.

בית העלמין שלייד הכנסייה עודו פעיל, והוא בין הישנים בברלין.

== קישורים חיצוניים ==

* [https://www.visitberlin.de/en/parochialkirche תיאור המבנה]

קטגוריה:ברלין: כנסיות
קטגוריה:מבני בארוק
SonicWall

סוניקוול (באנגלית: SonicWall) היא חברת אבטחת מידע אמריקאית, העוסקת בפיתוח תוכנה לאבטחת מידע, אבטחת רשתות ומחשבים, מכשירים ניידים וענן וידועה בעיקר בפיתוח תוכנות חומת אש ואבטחה מפני איומי סייבר.

מטה החברה ממוקם במילפיטאס, קליפורניה, ארצות הברית והיא מעסיקה כ-1,600 עובדים<ref></ref>.

בין השנים 2012–2016, הייתה סוניקוול חברת בת של דל.

== היסטוריה ==
חברת סוניקוול הוקמה בשנת 1991, על ידי סריקנט ראווי (Sreekanth Ravi) וסודהקר ראווי (Sudhakar Ravi) במטרה לפתח כרטיסי רשת ורכזות למוצרי אפל<ref></ref>.

בסוף שנות התשעים, השיקה החברה חומת אש שנקראה תחילה Interpol ולאחר מכן מותגה מחדש בשם SonicWall.

בחודש מרץ 2003, מונה מתיו טי מדירוס (Matthew T. Medeiros) למנכ"ל החברה.

בשנת 2005, רכשה את חברת אנקו (enKoo) בסכום שלא פורסם<ref></ref>.

בשנת 2007, רכשה את חברת אבנטייל (Aventail) תמורת כ-25 מיליון דולר<ref></ref>.

במאי 2012, נרכשה החברה והזכויות על כ-130 פטנטים שלה על ידי חברת דל (Dell)<ref></ref>.

ביוני 2016, נרכשה סוניקוול על ידי חברת אליוט (Elliott Management) וחברת ההשקעות פרנסיסקו פרטנרס (Francisco Partners)<ref></ref>.

בנובמבר 2019 הובילה החברה גיוס של 10 מיליון דולר לחברת אבטחת מידע הישראלית פרימיטר 81.

בינואר 2021, הודיעה סוניקוול כי מערכותיה הושפעו מתקיפת סייבר שנערכה כנגד החברה<ref></ref><ref></ref>.

== קישורים חיצוניים ==
* 
* 
* 
*[https://www.pc.co.il/news/217862/ ממשיכה להיפטר מנכסים: דל מוכרת את עסקי התוכנה שלה בשני מיליארד דולר], אתר אנשים ומחשבים 

== הערות שוליים ==

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
ארתור אילש

ארתור אילש (בהונגרית: Illés Artúr; 27 בינואר 1878, בודפשט – 1960, פריז; שמות עט בדויים: "סקורפיו" (עקרב), "ארתור", בשם קודם עד 1903 בראון<ref>A Belügyminisztérium 1903. évi 50347. sz. rendelete. MNL-OL 30796. mikrofilm 292. kép 3. karton. Névváltoztatási kimutatások 1903. év 5. oldal 1. sor.</ref>) היה עיתונאי יהודי-הונגרי, פוליטיקאי סוציאל-דמוקרטי. חבר בקואופרטיב הצרכנים הכללי בהונגריה. הוא היה חבר מייסד של התאחדות הלאומית של הפקידים.

== ביוגרפיה ==
ארתור אילש נולד במשפחה יהודית. הוא למד בצרפת לפני פרוץ מלחמת העולם הראשונה. חזר להונגריה בסתיו 1918 והיה מעורב בהקמת ובעבודת מפלגת הקומוניסטים בהונגריה ה-KMP. במועצת הרפובליקה הסובייטית ההונגרית (ממשלה) מונה תחילה לסגן קומיסר העם ואחר כך קומיסר העם (שר) לאספקה ציבורית. לאחר נפילת הרפובליקה היגר לצרפת והפך לאחד ממנהיגי ההגירה ההונגרית שם. ב-1924 וב-1927 הוא היה העורך הראשי "העובד של פריז". הוא הפך לחבר במפלגה הקומוניסטית של צרפת. כתביו הופיעו בעיתונים הצרפתיים בפריז תחת שם בדוי "סקורפיו". כתוצאה מפעילותו גורש מצרפת, אולם בסופו של דבר חזר לפריז בשנת 1933. בתום מלחמת העולם השנייה בסוף שנת 1945 בקר בהונגריה למשך זמן קצר. הוא נפטר בצרפת.

== לקריאה נוספת ==
* יוזף בלני: ממשלות הונגריה. 1887-1992.
* פאל גויאש: חייהם ויצירותיהם של סופרים הונגרים
* צ'אבה נאג': לקסיקון ספרות המהגרים ההונגרית. מוזיאון ספרותי פטפי ומרכז לספרות עכשווית, 2000.
* לקסיקון ההיסטוריה של תנועת העבודה. 1972
* לקסיקון חדש של רוואי. עורך ראשי. איסטוואן קולגה טרשוי. סקסארד, 1996
* לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי
* אנה פצ'י: הונגרים בתנועת העובדים המהפכנית בצרפת, 1920-1945. (1982)
* לקסיקון ביוגרפי הונגרי עורכת ראשית אגנש קניירש. 1967
* 

== הערות שוליים ==

קטגוריה:פוליטיקאים יהודים הונגרים
קטגוריה:עיתונאים יהודים הונגרים
קטגוריה:מהגרים מהונגריה
קטגוריה:קומיסרי העם (הונגריה 1919)
קטגוריה:שרי ממשלת הונגריה
קטגוריה:חברי ועדת הניהול המרכזית (הונגריה)
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1878
קטגוריה:הונגרים שנפטרו ב-1960
מגושליגט

מגושליגט (בהונגרית: Magosliget) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מהמאה ה-15.

ספרו של ז'יגמונד מוריץ A boldog ember (בעברית: "האדם המאושר) משנת 1935 מספר את סיפור חייו של איכר ממגוסליגט בשם ג'יורי ג'ו.

==יהודי מגושליגט==
יהודים חיו במגושליגט בתקופות זמן שונות. בשדה ישן בכפר טוענים תושבים מקומיים כי היה בית קברות יהודי. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|11
|
|-
|1880
|3
|269
|-
|1910
|37
|
|-
|1920
|12
|
|-
|1930
|5
|
|-
|1941
|7
|272
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מאנד

מאנד (בהונגרית: Mánd) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מהמאה ה-14.

==יהודי מאנד==
יהודים חיו במאנד בתקופות זמן שונות. ביער בכפר היה בית קברות יהודי. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|15
|307
|-
|1910
|11
|
|-
|1920
|9
|
|-
|1930
|10
|
|-
|1941
|7
|386
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
עמיחי שוהם

עמיחי שוהם (31 בינואר 1922 – 25 במאי 2021) היה כדורגלן ישראלי, ששיחק בעמדת החלוץ. שוהם זוהה עם קבוצת הפועל פתח תקווה, והיה מהשחקנים המייסדים של הקבוצה הבוגרת, בה שיחק בשנים הראשונות להקמתה.

==קריירה==
שוהם נולד וגדל בעין גנים, ושיחק בתחילת דרכו ככדורגלן בקבוצת הפועל פתח תקווה בשנים הראשונות להקמתה – החל משנת 1941. בשנים אלו שיחקה הקבוצה בליגה ב' (הליגה השנייה דאז), ושוהם לקח חלק במשחק העלייה לליגה הראשונה. בעונה זו הנהלת מכבי פתח תקווה לא רצתה שיריבתה העירונית תעלה, כיוון שלטענתם הייתה קבוצה טובה יותר והיא זו שצריכה לעלות - קבוצה מיפו בשם נשיונל קלוב ספורט. כדי להכריע בסוגיה נקבעו שני משחקים מכריעים נגדם לעלייה, והמשחק הראשון שנערך בפ"ת הסתיים בתיקו. לקראת משחק החוץ ביפו, הכינו המקומיים מסיבת ניצחון עוד לפני המשחק, אבל הפועל הצליחה להפתיע ולנצח, ניצחון אשר העלה אותה לליגת ארץ ישראל בכדורגל (הליגה הראשונה).

ב-7 בדצמבר 1944 כבש שוהם 7 שערים במשחק אחד נגד מכבי נתניה במסגרת מחוז צפון של הליגה החדשה לכדורגל, שיא שערים לשחקן יחיד במשחק ליגה אחד.

בשלב מסוים בקריירה נפצע שוהם ברגל ולא היה יכול לשחק או לעבוד במשך כשנה שלמה. בקבוצה רצו לשלם לו "דמי אבטלה" בתקופה זו (אף על פי שלא היה מקובל כך), אבל הוא לא הסכים מטעמי כבוד. בינתיים, אנשי צוות מהיריבה העירונית מכבי פתח תקווה הציעו לעזור לו להחלים בתמורה להצטרפותו, והרופא שלהם אכן סייע לו.
הוא שיחק חצי משחק במדי מכבי פתח תקווה מול מכבי תל אביב והבקיע שער, ולאחר מכן שיחק משחק נוסף נגד הפועל רחובות והבקיע גם בו, אולם אז החליט שמקומו בהפועל פתח תקווה, ומכיוון שלא חתם על חוזה רשמי חזר אליה.
באותה תקופה הוא עבד במקביל כמכונאי ב"מוסך גולדברג" בעיר, ומכיוון שהמנהל שם היה גם נשיא של אגודת ספורט מכבי ישראל הוא דרש ממנו לדבריו לחזור למכבי, או שהוא יפוטר. שוהם לא הסכים לעבור, והוא אכן פוטר ועבר לעבוד בחברת סולל בונה.

ב-1949 הוא נסע עם נבחרת ישראל למשחקי ראווה בטורקיה, ובמקביל הצטיין במדי הפועל כשכבש 11 שערים בעונה המסודרת הראשונה אחרי קום המדינה, 1949/1950. הוא כבש כמות דומה גם בשתי העונות שלאחר מכן, כשב-1951/1952 הוביל את טבלת הכובשים של הקבוצה וב-1953/1954 היה שני רק לנחום סטלמך, אחד מכוכבי הקבוצה לאורך ההיסטוריה. בעונות אלה נחשבה הפועל פתח תקווה כקבוצת צמרת, ודורגה במקומות 3–4. הוא סייע רבות לצעירים נחום סטלמך ובועז קופמן, שהתפתחו לשחקנים בולטים בתולדות הקבוצה תחת הדרכתו, ובסיום עונה זו החליט לפרוש ממשחק. סך הכל השתתף ב-66 משחקי ליגה בהם כבש 60 שערים (מתוך סך הכל 74 שערים במדי המועדון), והוא נמצא במקום השביעי בטבלת הכובשים בכל הזמנים של מועדון הפועל פתח תקווה.

== אחרי הפרישה ==
לאחר פרישה מכדורגל מקצועני חינך ואימן שוהם מספר שנים במחלקת הנוער של הפועל פתח תקווה. במקביל המשיך לעבוד בסולל בונה, ולקח קורסים מקצועיים כדוגמת חשמלאות, ניהול ועוד. התקדם בתפקידיו המקצועיים ואייש את תפקיד המנכ"ל בחברת "החופר (ישראל)", תפקיד בו החזיק עד שפרש לגמלאות.

עמיחי שוהם נפטר ב-25 במאי 2021, בגיל 99.

==קישורים חיצוניים==
* [https://hpt.co.il/?ShowPlayer=AmihaiShoham פרופיל השחקן], באתר מוזיאון הפועל פתח תקווה

==הערות שוליים==

קטגוריה:חלוצי כדורגל ישראלים
קטגוריה:כדורגלני הפועל פתח תקווה
קטגוריה:פתח תקווה: כדורגלנים
קטגוריה:עין גנים: אישים
קטגוריה:אנשי היישוב ילידי הארץ
קטגוריה:מנכ"לים ישראלים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1922
קטגוריה:ישראלים שנפטרו ב-2021
פרנסיס אלכסנדר

פרנסיס אלכסנדר (באנגלית: Francis Alexander: 3 בפברואר 1800 – 27 במרץ 1880) היה צייר פורטרטים אמריקאי.<ref></ref>

== ביוגרפיה ==
אלכסנדר נולד במחוז ווינדהאם בקונטיקט בפברואר 1800. גדל בחווה, ולימד את עצמו להשתמש בצבעים. בשנת 1820 נסע לעיר ניו יורק ולמד ציור אצל אלכסנדר רוברטסון.<ref>Chisholm, Hugh, ed. (1911). "Alexander, Francis". Encyclopædia Britannica. 1 (11th ed.). Cambridge University Press. p. 564.</ref> 

את חורפי 1831 ו-1832 הוא בילה ברומא, ולאחר מכן התגורר קרוב לעשור בבוסטון, מסצ'וסטס. שם הצליח כצייר דיוקנאות. מסופר עליו שכשצ'ארלס דיקנס הגיע לבוסטון - הקדים והגיע בסירה לספינתו של דיקנס כדי להיות הראשון לציירו. ב-1840 נבחר לאקדמיה הלאומית לעיצוב כחבר כבוד. 

אחד הדיוקנאות המפורסמים שצייר הוא זה של גברת פלטשר ובסטר, דיוקן שהוצג במוזיאון בוסטון לאמנויות יפות. הדיוקן הרומנטי הזה ניתן למוזיאון בתחילת המאה העשרים וחזר לצאצאים ממשפחת סרג'נט.

== משפחה ==

אלכסנדר התחתן עם לוסיה גריי סווט בשנת 1836, ובתם פרנצ'סקה אלכסנדר הייתה מאיירת, סופרת ומתרגמת פופולרית. נפטר בשנת 1880 בפירנצה.

== גלריה ==
<gallery mode="packed" heights="190">
File:Francis Alexander - Charles Dickens 1842.jpeg|צארלס דיקנס

File:Francis Alexander - Daniel Webster - Google Art Project.jpg|דניאל וובסטר

File:Hannah Adams portrait.jpg|האנה אדמס

File:Francis Alexander - Madam Powel (Elizabeth Willing) - 22.7 - Museum of Fine Arts.jpg|אליזבת וילינג
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1800
קטגוריה:אמריקאים שנפטרו ב-1880
מהטלק

מֵהְטֶלֵק (בהונגרית: Méhtelek) הוא כפר קטן במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית מהטלק קטנה משמעותית בעשרות השנים האחרונות, מ-766 תושבים בשנת 1990 עד 687 תושבים בשנת 2020.

הכפר ואזורו מיושבים לסירוגין כבר מתקופת האבן.

==יהודי מהטלק==
יהודים חיו במהטלק בתקופות זמן שונות. בכפר היה בית קברות יהודי, אשר איננו קיים עוד. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|43
|469
|-
|1910
|28
|
|-
|1920
|24
|
|-
|1930
|26
|
|-
|1941
|18
|573
|-
|}

==קישורים חיצוניים==

* 
* [https://kehilalinks.jewishgen.org/Vynohradiv/documents/3-7-0-family-tree-linka-lea.pdf עדות כתובה של ניצול שואה יליד מהטלק]
==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
עבדו דאע'ר

עבדו דאע'ר (בערבית: عبده داغر; 1936 – 10 במאי 2021) היה כנר מצרי, חלוצי בסגנונו. הוא זכה לפרסום עולמי כשפיתח תוכנית לימודים להוראת מוזיקה מזרחית באוניברסיטאות.

==ביוגרפיה==
דאע'ר נולד למשפחה של יצרני עוד, אך בגיל עשר נחשף לנגינתו של הכנר היהודי-סובייטי דוד אויסטרך ובחר להתמחות בנגינה בכלי זה.

יחד עם עבד אל-חלים נואירה ואחמד שפיק אבו עוף הקים ב-1967 את אנסמבל המוזיקה הערבית .

הוא מת ב-10 במאי 2021, בבית החולים הליופוליס ברובע הליופוליס בקהיר, בגיל 85.

==קישורים חיצוניים==

* [https://web.archive.org/web/20210510133134/https://arabic.rt.com/culture/1229980-وفاة-الموسيقار-المصري-العالمي-عبده-داغر/ ידיעה על מותו] ופרטים ביוגרפיים, 05/10/2021 - פורסמה בערוץ RT בשפה הערבית, ובמקור באתר היומון אל-יום א-סאבע 

קטגוריה:כנרים
קטגוריה:מוזיקאים מצרים
קטגוריה:מצרים שנולדו ב-1936
קטגוריה:מצרים שנפטרו ב-2021
קלאוס יונגה

קלאוס יונגה (בגרמנית: Klaus Junge; 24 בינואר 1924 - 17 באפריל 1945), היה שחמטאי גרמני.

אביו של קלאוס יונגה, אוטו יונגה היה שחמטאי בולט בצ'ילה ובשנת 1922 זכה באליפות המדינה. בשנת 1928 המשפחה שכללה הורים וחמישה בנים חזרה לגרמניה.

קלאוס יונגה החל לשחק שחמט בגיל צעיר והתאמן אצל וילי שלגה. בשנת 1941 בהיותו בן 17 בלבד הוא נכלל בין השחמטאים החזקים בגרמניה. באוגוסט 1941 הוא חילק זכייה באליפות גרמניה, אך הפסיד בפלייאוף. באוקטובר 1941 הוא זכה במקום הרביעי התחרות בקרקוב, אחרי אלכסנדר אלכין ויפים בוגוליובוב. בינואר 1942 קלאוס יונגה זכה בתחרות בדרזדן. בדצמבר 1942 קלאוס יונגה זכה ביחד עם אלכין בתחרות שנערכה בפראג.

בהמשך הוא גויס לורמאכט והתקדם לדרגת קצונה. במהלך הקרבות בסקסוניה התחתית קלאוס יונגה נהרג ב-17 באפריל 1945.

בשנת 1946 נערכה תחרות שחמט לזכרו בה ניצח פדור בוגאטירצ'וק.

==קישורים חיצוניים==

קטגוריה:שחמטאים גרמנים
קטגוריה:גרמנים שנולדו ב-1924
קטגוריה:גרמנים שנפטרו ב-1945
אוסימה

אוסימה (בפינית: Uudenmaan maakunta, בשוודית: landskapet Nyland) הוא אזור בדרום פינלנד. אוסימה גובל באזורים קימנלקסו, פּאייט-המה, קאנטה-המה ודרום-מערב פינלנד. האזור כולל את הבירה, הלסינקי, והוא המאוכלס ביותר בפינלנד, ובו 1,703,649 תושבים, כ-30 אחוזים מאוכלוסיית המדינה כולה<ref></ref>.

== היסטוריה ==
שם המקום, הן בפינית והן בשוודית, הוא "ארץ חדשה"<ref></ref>.

ההתיישבות השוודית באוסימה החלה לאחר מסע הצלב השני לפינלנד ב<ref></ref>.

== סמל האזור ==
הסמל כולל סירה זהובה, המסמלת את אזור החוף בו ממוקם האזור, ושני פסים גליים כסופים, המסמלים את הנהרות במקום. הסמל קיים מאז המאה ה-16<ref></ref>.

== טירות ומבצרים ==
* מבצר הים של סואומנלינה - בנייתו החלה בשנת 1748, כמבצר ימי ובסיס לצי<ref></ref>.
* טירת רסבורג - נבנתה בשנת 1370 ושימשה כבסיס צבאי<ref></ref>.
* Sjundbyn Linna - טירת אבן מימי הביניים, הידועה כבניין המיושב העתיק ביותר בפינלנד<ref></ref>.
* Suitian kartano - בית אחוזה משנת 1540<ref></ref>.
* Malmgård - בית אחוזה מתחילת המאה ה-17<ref></ref>.

== נהרות ==
באזור זורמים נחלים רבים, בין היתר Byabäcken, Fiskarsinjoki, Gumbölenjärvenoja, Keravanjoki, Mätäjoki, Porvoonjoki, Rekolanoja ו-Vantaanjoki.

== רשויות מקומיות ==
רשויות מקומיות באזור הלסינקי:
* 16x16 פיקסלים אספו (Esbo)
** אוכלוסייה: 293,576
* 17x17 פיקסלים הלסינקי (Helsingfors)
** אוכלוסייה: 656,250
* 17x17 פיקסלים הייוינקה (Hyvinge)
** אוכלוסייה: 46,684
* 17x17 פיקסלים יארבנפה (Träskända)
** אוכלוסייה: 44,722
* 17x17 פיקסלים קרקילה (Högfors)
** אוכלוסייה: 8,696
* 17x17 פיקסלים קאוניאנן (Grankulla)
** אוכלוסייה: 10,148
* 17x17 פיקסלים קראווה (Kervo)
** אוכלוסייה: 37,193
* 18x18 פיקסלים קירקונומי (Kyrkslätt)
** אוכלוסייה: 40,158
* 17x17 פיקסלים לויה (Lojo)
** אוכלוסייה: 45,913
* 17x17 פיקסלים מנטסלה (Mäntsälä)
** אוכלוסייה: 20,808
* 16x16 פיקסלים נורמיארווי (Nurmijärvi)
** אוכלוסייה: 43,895
* 17x17 פיקסלים פורנאינן (Borgnäs)
** אוכלוסייה: 5,083
* 17x17 פיקסלים סיפו (Sibbo)
** אוכלוסייה: 21,913
* 18x18 פיקסלים סיונטיו (Sjundeå)
** אוכלוסייה: 6,174
* 17x17 פיקסלים טוסולה (Tusby)
** אוכלוסייה: 38,957
* 16x16 פיקסלים ונטה (Vanda)
** אוכלוסייה: 238,033
* 16x16 פיקסלים ויטי (Vichtis)
** אוכלוסייה: 29,274 
רשויות מקומיות באזור רסבורג:
* 18x18 פיקסלים האנקו (Hangö)
** אוכלוסייה: 8,064
* 18x18 פיקסלים אינגה (Inkoo)
** אוכלוסייה: 5,346
* 18x18 פיקסלים רסבורג (Raasepori)
** אוכלוסייה: 27,590

רשויות מקומיות באזור לוויסה:
* 17x17 פיקסלים לפיניארווי (Lappträsk)
** אוכלוסייה: 2,626
* 23x23 פיקסלים לוויסה (Lovisa)
** אוכלוסייה: 14,741

רשויות מקומיות באזור פורבו:
* 17x17 פיקסלים אסקולה
** אוכלוסייה: 4,881
* 16x16 פיקסלים מירסקילה (Mörskom)
** אוכלוסייה: 1,870
* 15x15 פיקסלים פורבו (Borgå)
** אוכלוסייה: 50,711
* 17x17 פיקסלים פוקילה
** אוכלוסייה: 1,839

== קישורים חיצוניים ==

* 

== הערות שוליים ==

קטגוריה:פינלנד: אזורים
ויכוח מיורקה

ויכוח דתי בין מלומדים נוצרים ויהודים, חיתוך עץ של יוהאן פון ארמסשהיים מ-1483. ויכוח מיורקה לא היה ויכוח בין מלומדים אלא בין סוחרים
ויכוח מיורקה הוא ויכוח דתי שהתרחש בשנת 1286 באי מיורקה בין עובר אורח יהודי בשוק המקומי לבין סוחר נוצרי. הוויכוח התגלגל למספר ויכוחים שהסתיימו כולם, כפי הידוע לנו, בניצחון הנוצרים. בשונה מוויכוחים דתיים אחרים, מוגדר ויכוח מיורקה כוויכוח של הדיוטות בשוק, שהשפעתו שולית מבחינה חברתית ופליטית. 

== התנהלות הוויכוח ==
בחודש מאי בשנת 1286 ביום בו חל חגם של הקדושים פיליפוס ויעקב, הגיע יהודי אשר כונה "רבי" אל הסוחרים במרכז המסחרי, והקניטם על אשר אוכלים מכל הבא ליד ללא ציות למצוות התורה. הסוחרים השיבו לו שיחכה לאינגטו קונטרדו, וכאשר הגיע החלו להתווכח בנוגע לאיסורי מאכלות בתורה. אינגטו גבר עליו בוויכוח, והם עברו לבית הרופא משה דוד ושם התווכחו על עתידה של ירושלים. כשגבר אינגטו גם בוויכוח זה הכריזו רבני היהודים על איסור להתווכח עם אינגטו. זמן קצר לאחר מכן הגיע מקטלוניה יהודי בשם אסטרוק וכששמע על האיסור ביקש להתווכח עמו, הוויכוח התנהל בנמל לעיני העם, ובפעם השלישית גבר אינגטו, השיא היה שאסטרוק שהודה בניצחון אינגטו, ביקש להטבל לנצרות ואכן נטבל ונקרא בשם פיליפוס, בהמשך התנהלו עוד כמה ויכוחים קטנים בעזרתו.

ממה שידוע על אינגטו עולה שהיה סוחר מוכר בנמלי הים התיכון ובן למשפחת אצולה מסחרית. <ref></ref>

== תוכן הוויכוח ==
בוויכוח זה בשונה מקודמיו הוויכוח נגע בחיי היום יום, ועסק בשאלות כגון למה היהודים מלים את ילדיהם ולא מטבילים, למה לא אוכלים מאכלים מסוימים וכדומה. כמו כן לאורך כל הוויכוח הספר היחיד שמוזכר הוא המקרא ולא כסגנון הוויכוחים באותה תקופה שהרבו להביא ראיות מן התלמוד.

היהודים הזכירו בוויכוח את ויכוח ברצלונה, וטענו לו ששם רמב"ן ניצח את הכמרים הדומיניקנים והפרנציסקנים ומי הוא סוחר פשוט שיכול להתווכח מול היהודים. על כך ענה להם אינגטו שאכן לא שמע ולא ראה את החיבור על הוויכוח וישמח לקרואו.

האי מיורקה
לאורך הוויכוח מציג אינגטו את עצמו כסוחר ולא כאיש כמורה, בכך הוא מורה שאין צורך להיות כומר בשביל לנצח בוויכוח וכן מראה שאינו כמו הדומיניקנים אשר הטילו את חמתם על העולם.

אינגטו מציג גם דעות הנוגדות את רוח התקופה, וטוען, למשל, שהצלבים והנרות המשמשים בפולחן הנוצרי אינם אלא סמלים ולא חפצים בעלי קדושה כלשהי. הוא הצהיר שאין לו בעיה אף לשרוף סמלים מעין אלה. עם זאת, ייתכן שיש לפרש אמירות אלה כתכסיס לצורך הוכוח בלבד.

== החיבור ==
הוויכוח נכתב באיטליה בז'נבה על ידי אלמוני ושרד בשבעה עשר כתבי יד ושתי מהדורות דפוס, בכתב יד מובא גם ויכוח שהתרחש בשנת 1779 בסאוטה. המחבר העתיק מוויכוח לוויכוח מה שמורה שהוויכוחים עובדו על ידו, הוויכוח נכתב והתפרסם בלטינית למעט כתב יד אחד באיטלקית.

== ראו גם ==
* הפולמוס היהודי-נוצרי
* ויכוח ברצלונה
* ויכוח טורטוסה

== לקריאה נוספת ==
* 
* .
* אורה לימור, ויכוח מיורקה מהדורה בקורתית ומבוא, שני חלקים, האוניברסיטה העברית הפקולטה למדעי הרוח, ירושלים התשמ"ה.
* אורה לימור, בין יהודים לנוצרים: יהודים ונוצרים במערב אירופה עד ראשית העת החדשה, תל אביב: האוניברסיטה הפתוחה, תשנ"ג–תשנ"ח, כרך ג, עמ' 147, 161.
* העבר ומעבר לו: עיונים בהיסטוריה ובפילוסופיה: שי לאלעזר וינריב, רעננה, האוניברסיטה הפתוחה תשס"ו, עמ' 89–91.

== הערות שוליים ==

מיורקה
קטגוריה:מיורקה: יהודים בימי הביניים
קטגוריה:1286
אונגנייאו

אונגנייאו (בקוריאנית: 웅녀; הנג'ה: 熊女, פשוט כמשמעו: אשת-דוב) היה דוב שהפך לאישה על פי מיתוס בריאת העולם של האומה הקוריאנית.

==האגדה==
על פי האגדה, נמר והדוב (אונגנייאו) גרו יחד במערה והתפללו לאל הוואנונג שיהפוך אותם לאנושיים. הוואונג שמע את תפילותיהם ונתן להם 20 שיני שום, צרור סחלבים והורה להם להישאר מחוץ לאור השמש ולאכול רק את האוכל הזה במשך 100 יום. בגלל הרעב, הנמר עזב את המערה לאחר כ-20 יום, אך הדוב נשאר בפנים. לאחר 21 יום הוא נהפך לאישה.

אונגנייאו הייתה אסירת תודה והקריבה מנחות להוואנונג. היעדר בעלה (הנמר) הביא אותה לדיכאון, והיא החלה להתפלל מתחת לעץ שדר קדוש (בקוריאנית: 신단수; הנג'ה: 神 檀 樹) כדי להתברך בילד. הוואונג שמע את תפילותיה ונרגש עמוקות. הוא לקח את אונגנייאו לאשתו וזמן קצר לאחר מכן היא ילדה בן, דנגון, שימשיך וייסד את האומה הקוריאנית.

==פרשנות לסיפור==
ישנם שני מאפיינים עיקריים של אונגנייאו. המיתוס המכונן של האומה הקדומה הקוריאנית בדרך כלל מגדיר את קו הדם האבהי של המייסד כצ'ונסין (בקוריאנית: 천신; הנג'ה: 天神, אל השמים) ואת קו האם כג'יסין (בקוריאנית: 지신; הנג'ה: 地 神, אלת הארץ). כתוצאה מכך, אונגנייאו נחשב לסוג של טוטם המזוהה כמתחיל שושלת האם של דנגון.

מצד שני, לדוב עצמו יש משמעות דתית. הדוב הוא אל הארץ ומסמל את ייצור מוצרים בתרבות החקלאית. לפיכך, דובים מתפרשים בעיקר כנקבה. אונגנייאו מתפרשת גם כן כסוג של אלה נקבתית או נשית.

קטגוריה:קוריאה
קטגוריה:סמלים לאומיים
קטגוריה:ספרות
הבחירות לנשיאות סוריה (2021)

הבחירות לנשיאות סוריה התקיימו ב-26 במאי 2021. בבחירות התמודד נשיא סוריה בשאר אל-אסד מול שני מועמדים אנונימיים, והמערב אינו מכיר בחוקייתם.

== רקע ==
הבחירות נתקיימו בשנה האחת עשרה למלחמת האזרחים בסוריה, וכתוצאה מכך המדינה עדיין נותרה חלוקה בין פלגים שונים. נכון לשנת 2021, סוריה נותרה מדינת הפליטים הגדולה ביותר עם 6.6 מיליון פליטים שנמלטו מהמדינה מראשית הסכסוך.

== המועמדים בבחירות ==
* בשאר אל-אסד – נשיא סוריה המכהן.
* מחמוד אחמד מארי – ראש מפלגת האופוזיציה האיחוד הסוציאליסטי הערבי הדמוקרטי 
* עבדאללה סאלום עבדאללה – סגן שר לשעבר ממפלגת SUP 

== תוצאות ==
{| class="wikitable" style="text-align:right"
! colspan="2" |המועמד
!מפלגה
!קולות
!%
|-
| style="background:#008000;" |
|בשאר אל-אסד
|בעת'
| 13,540,860
|95.19
|-
| style="background:#000000;" |
|מחמוד אחמד מארי
| 
| 470,276
|3.31%
|-
| style="background:#8b0000;" |
|עבדאללה סאלום עבדאללה 
|SUP 
| 213,968
|1.50%
|-
| colspan="3" align="left" |קולות לא חוקיים / ריקים|| 14,036 ||–
|-
| colspan="3" align="left" |סך הכל|| 14,239,140 ||100
|-
| colspan="3" align="left" |מצביעים רשומים / אחוז הצבעה|| 18,107,109 || 78.64
|}

== ההיערכות לבחירות ==
לקראת הבחירות הגישו עוד 50 אזרחי-סוריה, מלבד הנשיא המכהן בשאר אל-אסד, את מועמדותם בבחירות. אך, הצגת מועמדות דורשת 35 חתימות של חברי פרלמנט ולפיכך רק שני מועמדים מלבד הנשיא, אושרו להתמודד.
	
===משקיפים בינלאומיים===
על פי סוכנות הידיעות הממלכתית, האספה העממית אישרה להזמין נציגי פרלמנטים של מדינות אלה לפקח על תהליך הבחירות: אלג'יריה, עומאן, מאוריטניה, רוסיה, איראן, ארמניה, סין, ונצואלה, קובה, בלארוס, דרום אפריקה, אקוודור, ניקרגואה ובוליביה.
== תגובות ==
=== לפני הבחירות ===
==== האופוזיציה הסורית ====
* ארגון הקואליציה הלאומית הסורית של האופוזיציה והכוחות המהפכניים אמר כי הבחירות הן "בלתי חוקיות ופארסה". המועצה הלאומית של סוריה אמרה כי "בחירות לגיטימיות יהיו בסוריה רק כאשר פושע המלחמה בשאר אל-אסד לא ישתתף." ארגון הוועדה החוקתית הסורית אמר, כי הבחירות הן בלתי חוקיות: "נכון לעכשיו אין סביבה בטוחה ונייטרלית, המאפשרת לכלל הסורים לממש את זכות הבחירה."
* האיחוד הסוציאליסטי הדמוקרטי הערבי דחה את הלגיטימיות של הבחירות, ואף דחה קשר למועמד מחמוד אחמד מארי, ואמר כי מארי סולק מהמפלגה בשנת 2013.
* המועצה הדמוקרטית הסורית השולטת בצפון מזרח סוריה, הצהירה כי "לא נהיה חלק מתהליך הבחירות לנשיאות לא נשתתף בהן."
==== תגובות בינלאומיות ====

=== לאחר הבחירות ===

== קישורים חיצוניים ==
* 
*

סוריה
2021
מועין אלאעסם

מועין אלאעסם (בערבית: معين الاعسم; נולד ב-1991) הוא זמר בדואי-ישראלי, מכונה "מלך הדאחיה".

==ביוגרפיה==
אלאעסם גדל בתל שבע. כזמר הפך לפופולרי בקרב האוכלוסייה הבדואית והערבית בכלל בישראל וברשות הפלסטינית, כשהוא מתמחה בתחום הדאחיה, שירה וריקוד בדואי מסורתי.

בשנת 2021 עוכב לתשאול על ידי השב"כ, לאחר שהביע בשירו תמיכה בחמאס במהלך מבצע שומר החומות. וגם תמך בהמהומות בישראל באותה תקופה וגם במהומות בנגב (ינואר 2022) בנובמבר 2021 נעצר ונפתחה בעניינו חקירת מס בחשד להעלמת מס בשווי מיליוני ש"ח, וכן חקירה בחשד להתחזות כנכה מאז 2010, וכן בגין עבירות המעלות חשד לקבלת דבר במרמה בנסיבות מחמירות ותחבולה.

==קישורים חיצוניים==
* [https://www.youtube.com/channel/UC-ZIXmEpGZsMNYWpqmIyv3Q מועין אלאעסם] באתר Youtube
* [https://www.tiktok.com/@muayen_alasam?lang=he-IL מועין אלאעסם] באתר טיקטוק
* סוהא עראף, [https://www.mekomit.co.il/דאחיה-אלימות-עידוד-שימוש-בנשק/ "תירה בו, תפוצץ לו את המוח": המוזיקה שכובשת את הנוער הפלסטיני בישראל], אתר שיחה מקומית

==הערות שוליים==

קטגוריה:בדואים ישראלים
קטגוריה:זמרים ערבים ישראלים
קטגוריה:תל שבע: אישים
קטגוריה:ישראלים שנולדו ב-1991
קטגוריה:המהומות בישראל (2021): אישים
עונת 1969/1970 בליגת העל ההולנדית

עונת 1969/1970 הייתה העונה ה-14 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. GVAV וSV SVV ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו SV SVV והארלם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||אייאקס
 ||34||27||6||1||100||23||77||60||העפלה לגביע אירופה לאלופות
|-bgcolor=#DBF3BB
|2.||פיינורד
 ||34||22||11||1||81||22||59||55||העפלה לגביע אירופה לאלופות עקב זכייה בגביע אירופה לאלופות 
|-bgcolor=#08beef
|3.||פ.ס.וו. איינדהובן
 ||34||19||8||7||70||34||36||46||מחזיקת הגביע ההולנדי העפלה גביע אירופה למחזיקות גביע
|-bgcolor=#09DWAf
|4.||פ.צ. טוונטה
 ||34||17||8||9||62||43||19||42||גביע ערי הירידים והעפלה לגביע האינטרטוטו 
|-bgcolor=#09DWAf
|5.||ספרטה רוטרדם
 ||34||16||9||9||56||41||15||41||גביע ערי הירידים
|-bgcolor=#f6a342
|6.||ADO דאן האג
 ||34||14||12||8||56||33||23||40||העפלה לגביע האינטרטוטו 
|-
| 7.||גו אהד איגלס
 ||34||11||13||10||40||42||2-||35||
|-bgcolor=#f6a342
| 8.||מ.ו.ו מאסטריכט
 ||34||10||14||10||45||45||0||34||rowspan=2 align=right|העפלה לגביע האינטרטוטו 
|-bgcolor=#f6a342
| 9.||סכוונינגן הולנד ספורט
 ||34||13||7||14||48||63||15-||33
|-
| 10.||נאק ברדה
 ||34||11||10||13||40||54||14-||32||
|-
| 11.||ניימכן
 ||34||8||15||11||31||39||8-||31||
|-
|12.||א.ז 67
 ||34||8||12||14||31||48||17-||28||
|-
| 13.||הארלם
 ||34||6||15||13||23||36||13-||27||
|-
| 14.||טלסטאר ספורטקלאב
 ||34||5||14||15||33||48||15-||24||
|-
| 15.||DWS אמסטרדם
 ||34||9||6||19||26||50||24-||24||
|-bgcolor=#f6a342
| 16.||DOS אוטרכט
 ||34||7||9||18||27||64||37-||23||העפלה לגביע האינטרטוטו 
|-style="background:#FF8888
| 17.||GVAV
 ||34||7||8||19||20||45|| 25-||22|| rowspan=2 align=right|ירידה לליגת המשנה
|-style="background:#FF8888
| 18.||SV SVV
 ||34||5||5||24||31||90|| 59-||15
|}

קטגוריה:עונות בליגת העל ההולנדית
קטגוריה:תחרויות כדורגל ב-1970
קטגוריה:תחרויות כדורגל ב-1969
קטגוריה:1970 בהולנד
מור ארדיאי (פוליטיקאי)

מור ארדיאי (בהונגרית: Erdélyi Mór; פויאנה (מחוז הוניאד), 1 באוקטובר 1877 – בודפשט, 18 באפריל 1929) היה פוליטיקאי יהודי-הונגרי, ממייסדי התנועה הקואופרטיבית הסוציאל-דמוקרטית, עובד דפוס, חבר בממשלת הרפובליקה הסובייטית ההונגרית כקומיסר העם לאספקה.

== ביוגרפיה ==
מור ארדיאי נולד במשפחה יהודית בכפר קטן (כיום 89 תושבים) בטרנסילבניה שהיה חלק מממלכת הונגריה במסגרת האימפריה האוסטרו-הונגרית. הוא נדד בגרמניה ובדנמרק בתור מהגר עבודה. ארדיאי הצטרף לעבודת המפלגה הסוציאל-דמוקרטית ההונגרית (MSZDP) בסוף שנות ה-90 של המאה ה-19. מאוחר יותר הפך לאחד מיוזמי התנועה הקואופרטיבית של העובדים ההונגרים. משנת 1904 היה מנכ"ל קואופרטיב הצרכנים הכללי (ÁFOSZ), שהקים. בממשלת מיהאי קארואי הוא היה תחילה נציב ממשלתי למזון ואחר כך מזכיר מדיני (סגן שר). בתקופת הרפובליקה הסובייטית ההונגרית, מה-21 במרץ עד ה-24 ביוני, היה חבר במועצה הממשלתית המהפכנית כקומיסר העם (שר) לאספקה ציבורית. לאחר נפילת הרפובליקה ברח מהטרור הלבן לווינה, שם עבד בתנועה הקואופרטיבית הסוציאל-דמוקרטית. הוא חזר להונגריה בשנת 1928 והוביל שוב את התנועה השיתופית כמנכ"ל ÁFOSZ ושלוחותיה. הוא כתב כמה מאמרים בנושא כלכלה, שהתפרסמו בכתבי עת שונים. ארדיאי הובא למנוחת עולמים בבית הקברות היהודי ברחוב קוזמה בבודפשט.

== לקריאה נוספת ==
* [http://mek.oszk.hu/00300/00355/html/ABC03609/03845.htm לקסיקון ביוגרפי הונגרי]. עורכת ראשית" אגנש קניירש. 1967
* פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונים ההונגרים. 1939–1944.1990–2002.
* יוז'ף פלטינוס: חטאי הבנייה החופשית: תנועת הבונים החופשיים ההונגרים ויחסי החוץ שלהם בין 1920 לבין 1937. בודפשט: 1938–1939.
* 

* יוזף בולוני: ממשלות הונגריה 1848–1975. בודפשט: 1978. 
* גויאש פאל: חייהם ויצירותיהם של סופרים הונגרים 1939–1944
* הלקסיקון ההונגרי הגדול. עורך ראשי. לאסלו אלסטש
* לקסיקון יהודי הונגרי. 1929. [http://mek.oszk.hu/04000/04093/html/0240.html מור ארדיאי]
* לקסיקון חדש של רוואי. עורך ראשי: אישטוואן קולגה טרשוי. סקסארד, 1996
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.

== קישורים חיצוניים ==

קטגוריה:יהודים הונגרים
קטגוריה:קומיסרי העם (הונגריה 1919)
קטגוריה:מהגרים מהונגריה
קטגוריה:שרי ממשלת הונגריה
קטגוריה:חברי ועדת הניהול המרכזית (הונגריה)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1877
קטגוריה:נפטרים ב-1929
משה סבג

משה סבג (נולד ב-27 באפריל 1973) הוא כדורגלן עבר ישראלי, ששיחק בעמדת הבלם. את רוב הקריירה שלו, שיחק בעירוני ראשון לציון.

==קריירה==
סבג, נולד במושב קלחים והתחיל לשחק כדורגל בקבוצת הנוער של הפועל מרחבים המקומית, ממנה עבר לזו של הפועל באר שבע. בגיל 17חזר סבג להפועל מרחבים, ושיחק במדיה 5 עונות.

בקיץ חתם סבג בעירוני ראשון לציון מהליגה הראשונה. פרט לתקופות השאלה להפועל באר שבע והפועל אשקלון, שיחק סבג בראשון לציון עד שנת .

בהמשך הקריירה שלו, הוא שיחק בצפרירים חולון, הפועל נחלת יהודה, מ.ס. שיכון המזרח ומכבי באר יעקב, עד שבקיץ פרש מכדורגל.

==קישורים חיצוניים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני הפועל באר שבע
קטגוריה:כדורגלני הפועל אשקלון
קטגוריה:כדורגלני צפרירים חולון
קטגוריה:ישראלים שנולדו ב-1973
נונאטאקי ג'ירלוף

נונאטאקי ג'ירלוף או נונאטאקי גירלוף (באנגלית: Gierloff Nunataks) הם קבוצה של נונטקים, בצידו הצפוני של רכס ויסקונסין – רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הנונאטאקים ממוקמים 15 קילומטרים צפון־מערבית לשלוחת לנץ. 

== היסטוריה ==
=== גילוי ומיפוי הנונאטאקים ===

רכס ויסקונסין (ובו גם הנונאטאקים) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמם של הנונאטאקים ניתן להם על ידי הוועדה המייעצת לשמות אנטארקטיים.

הנונאטאקים נקראים על שם ג'ורג' ב. ג'ירלוף (George B. Gierloff), שהיה בנאי בתחנת בירד בחורף האנטארקטי 1961.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=onepage&q=%22Gierloff%20Nunataks%22&f=false The Transantarctic Mountains: Rocks, Ice, Meteorites and Water], P 203 - 204</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:5665 נונאטאקי ג'ירלוף] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125670 נונאטאקי ג'ירלוף] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5310&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי ג'ירלוף] באתר הגאזט האנטארקטי המשווה SCAR של ממשלת אוסטרליה
* [https://www.yr.no/en/forecast/daily-table/2-6633832/Antarctica/Gierloff%20Nunataks תחזית מזג אוויר עדכנית ארוכת טווח עבור נונאטאקי ג'ירלוף]

== הערות שוליים ==

ג'ירלוף
סם ג'ונסטון

סם ג'ונסטון (באנגלית: Sam Johnstone; נולד ב-25 במרץ 1993) הוא כדורגלן אנגלי המשחק בעמדת השוער בוולבס ובנבחרת אנגליה.

==קריירת מועדונים==
ג'ונסטון, התחיל את הקריירה שלו במחלקת הנוער של מנצ'סטר יונייטד. ב-26 ביולי 2011, ג'ונסטון הושאל לאולדהאם אתלטיק מהפוטבול ליג הראשונה, לתקופה של כחודש. ב-9 בספטמבר, הושאל לסקאנת'ורפ יונייטד לחודש. כעבור יממה, הוא ערך את הופעת הבכורה שלו בקבוצה בתיקו 1-1 נגד שפילד יונייטד.

ב-20 במרץ 2013, ג'ונסטון הושאל לוולסול. ב-17 באוגוסט 2013, הושאל ליאוביל טאון לתקופה של שלושה חודשים, אך סבל מפציעה ושוחרר מהמועדון.

ב-31 בינואר 2014, ג'ונסטון הושאל לדונקסטר רוברס לחודש, אך בסופו של דבר נשאר בקבוצה שנה. ב-12 בינואר 2015, ג'ונסטון הושאל לפרסטון נורת' אנד. בסיום העונה, חזר ליונייטד בה שימש כשוער שלישי. ב-31 בדצמבר 2015, הושאל שוב לפרסטון.

ב-5 בינואר 2017, הושאל ג'ונסטון לאסטון וילה עד לסיום העונה. 3 ימים לאחר מכן, ערך את הופעת הבכורה שלו בקבוצה, במשחק גביע ה-FA נגד טוטנהאם הוטספר.

ב-3 ביולי 2018, ג'ונסטון חתם לארבע שנים בווסט ברומיץ' אלביון תמורת 6.5 מיליון פאונד. ג'ונסטון, עלה עם הקבוצה לפרמייר ליג תום עונת . בסיום עונתו הראשונה בפרמייר ליג כשוער ראשון, ג'ונסטון נבחר לכדורגלן העונה של המועדון.

ב-1 ביולי 2022 חתם בקריסטל פאלאס.

ב-30 באוגוסט 2024 נמכר אל וולבס.

==קריירה בינלאומית==
בצעירותו, ג'ונסטון שיחק בנבחרות הצעירות של אנגליה.

ב-18 במרץ 2021, ג'ונסטון זומן לראשונה לסגל הנבחרת הבוגרת. בהמשך, נכלל בסגל הנבחרת לקראת יורו 2020 וערך הופעת בכורה ב-6 ביוני אותה השנה נגד נבחרת רומניה.

==תארים==
; פרסטון נורת' אנד
*פלייאוף הפוטבול ליג הראשונה: 

; נבחרת אנגליה
*אליפות אירופה בכדורגל עד גיל 17: 

==קישורים חיצוניים==

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני אולדהאם אתלטיק
קטגוריה:כדורגלני סקאנת'ורפ יונייטד
קטגוריה:כדורגלני וולסול
קטגוריה:כדורגלני יאוביל טאון
קטגוריה:כדורגלני דונקסטר רוברס
קטגוריה:כדורגלני פרסטון נורת' אנד
קטגוריה:כדורגלני אסטון וילה
קטגוריה:כדורגלני וסט ברומיץ' אלביון
קטגוריה:כדורגלני וולברהמפטון וונדררס
קטגוריה:כדורגלני יורו 2020
קטגוריה:כדורגלני נבחרת אנגליה
קטגוריה:כדורגלני קריסטל פאלאס
קטגוריה:אנגלים שנולדו ב-1993
יוני דויטש

יהונתן דויטש (נולד: 5 ביולי 1987) הוא מוזיקאי, מלחין, בסיסט וזמר-יוצר ישראלי.

==ביוגרפיה==

דויטש נולד בשנת 1987 לאברהם דויטש, עורך דין, ואורנה, פסיכותרפיסטית. הוא הקטן בין שלושה אחים. למד בתיכון כצנלסון בכפר סבא ושירת כמפקד צוות בתותחנים. בהמשך למד במכללת הד וסיים את בית הספר למוזיקה רימון במגמת ביצוע. דויטש גדל במשפחה דתית-לאומית וחזר בשאלה.

==קריירה==
===בסיסט===
בתחילת דרכו ניגן דויטש עם רעות יהודאי, הראל מויאל, אביגייל רוז, עומר מושקוביץ והרכבים שונים. הוא ניגן במחזה שיקגו בכיכובה של רונה-לי שמעון שהוצג בתיאטרון יורם לוינשטיין.
בשנת 2015 הקים יחד עם דור הררי, עדן אטד, אריאל פדהצור, ויניב בין את הלהקה "Bones Garage". בשנת 2017 הופיעה הלהקה בפסטיבל גלסטונברי, בפסטיבל The Great Scape בברייטון ובפסטיבל אינדינגב. בשנת 2018 הופיעו בפסטיבל All Point East בפארק ויקטוריה בלונדון ובפסטיבל מטאור בלהבות הבשן. בשנת 2019 הופיעו בפסטיבל SXSW באוסטין, טקסס ובפסטיבל New Coloseus Festival בניו יורק. ב-2015 הוציאה הלהקה את אלבום הבכורה שלה, "Massacre/ Dance". ב-2019 יצא אלבומה השני, "Oi Ma Yesh", וב-2020 יצא האלבום השלישי, "Poland".

דויטש מנגן כבסיסט גם בלהקת "בוריטו" עם יעל קופלנד, סיון צוף-דהן ושחר לוי. בשנת 2021 הוציאה הלהקה את אלבום הבכורה שלה, "What We Have Now".

==אלבום: בלי תירוצים==
בשנת 2021 יצא אלבום הבכורה שלו "בלי תירוצים" באלבום עשרה שירים שאת כולם כתב והלחין. באלבום משתתפת בת זוגו לחיים עומר מושקוביץ. דויטש גם הפיק את האלבום ואחראי לעיבוד המוזיקלי. להפקת האלבום היו שותפים שחר לוי ועדן אטד, שגם ניגן בגיטרה. האלבום יצא תחת הלייבל של נענע דיסק. שירי האלבום הושמעו בתחנות הרדיו וזכו לביקורות מצוינות. הסינגל והקליפ הראשון מתוך האלבום, "סוני", יצא בחודש מאי 2021.

==חיים אישיים==
דויטש נשוי למוזיקאית עומר מושקוביץ והם מתגוררים בתל אביב.

==קישורים חיצוניים==

==הערות שוליים==

קטגוריה:בוגרי תיכון כצנלסון
קטגוריה:בוגרי רימון בית ספר למוסיקה
קטגוריה:זמרי רוק ישראלים
קטגוריה:בסיסטים ישראלים
קטגוריה:מוזיקאים ישראלים
קטגוריה:זמרים-יוצרים ישראלים
קטגוריה:פזמונאים ישראלים
קטגוריה:פזמונאים כותבי עברית
קטגוריה:מלחינים ישראלים
קטגוריה:תל אביב-יפו: אישים
קטגוריה:ישראלים שנולדו ב-1987
מילוטה

מִילוֹטָה (בהונגרית: Milota) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מזמן התיישבות המדיארים במרכז אירופה. והוא מפורסם בהונגריה בזכות מטעי האגוזים המשובחים שלו.

==יהודי מילוטה==
יהודים חיו במילוטה בתקופות זמן שונות. משנת 1885 היו יהודי הכפר שייכים לקהילת פהרגיארמט. ליד אחד מבתי הכפר היה בית קברות יהודי, אשר כנראה איננו קיים עוד. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|19
|
|-
|1880
|24
|702
|-
|1910
|40
|
|-
|1920
|17
|
|-
|1930
|8
|
|-
|1941
|9
|1,042
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
הבחירות לנשיאות סוריה (2014)

הבחירות לנשיאות סוריה נערכו ב-3 ביוני 2014. הבחירות התקיימו על רקע מלחמת האזרחים בסוריה, שהחלה שלוש שנים לפני כן. כתוצאה מהמלחמה הייתה למדינה אוכלוסיית הפליטים הגדולה בעולם בזמן הבחירות, כאשר ההצבעה לפליטים במדינות זרות מסוימות החלה בשגרירויות סוריה מספר ימים לפני ההצבעה בסוריה. ארגוני האופוזיציה הסוריים החרימו את הבחירות וההצבעה לא התקיימה בחלקים גדולים של סוריה שהיו בשליטת המורדים. האזורים שבשליטת המיליציה הכורדית גם לא אפשרו הצבעה בגלל סירוב הממשלה להכיר בתביעתם לאוטונומיה אזורית, אם כי אנשים מסוימים נסעו לאזורים שבשליטת הממשלה להצביע.
== רקע ==
בשנת 2011, החלה מלחמת האזרחים בסוריה שסיווגה את האוכלוסייה במידה רבה, על רקע דתי, עדתי או אתני. המרכז הסורי לזכויות אדם בבריטניה קובע כי עד 2014 המלחמה גבתה למעלה מ-150,000 הרוגים. כ-7 מיליון שליש מאוכלוסיית המדינה (המונה כ-23 מיליון) נעקרו מבתיהם, מהם 2.5 מיליון שנמלטו במדינות זרות.

דובר מזכ"ל האו"ם באן קי-מון הזהיר כי על רקע מלחמת האזרחים הסורית והעקירה הגדולה של אזרחי סוריה, "בחירות כאלה אינן תואמות את המכתב והרוח של ועידת ז'נבה" והן "יפגעו בסיכויים של פתרון פוליטי עם האופוזיציה. בכל זאת נמשיך לחפש ולבנות על כל פתח לפתרון לטרגדיה בסוריה." המורדים הסוריים ומפלגות האופוזיציה סירבו להשתתף בשיחות השלום אלא אם אסד יודח מהשלטון ונאסר עליו כל תפקיד מנהיגי עתידי. שיחות השלום נכשלו לפני שהן התחילו משום שמה שנועד להיות משא ומתן הפך לאולטימטום בלבד. ההפסקה של שיחות השלום עמדו בניגוד מוחלט למטרות המוצהרות של האו"ם לפתרון הסכסוך.
=== פליטים ===
2.5 מיליון הפליטים ויכולתם להצביע הביאו לכמה מחלוקות סביב הבחירות הללו. מאות אלפי פליטים שלא עזבו את סוריה באופן רשמי באמצעות מעברי-גבול הוצאו ממספר הבוחרים.

בביירות, לבנון, שארחה כ-1,100,000 פליטים סורים, הכבישים היו משותקים בגלל מספרם העצום של פליטים סורים וגולים סורים שכבר התגוררו בלבנון שרצו להצביע בשגרירות סוריה.

== מתמודדים ==
* הנשיא המכהן בשאר אל-אסד ממפלגת בעת'
* חסאן א-נורי ממפלגת ה-NIACS
* מאהר עבד אל-חאפיז חג'אר 

==קישורים חיצוניים==

קטגוריה:2014 בפוליטיקה
2014
קטגוריה:2014 בסוריה
מרכז רכטר

מרכז רכטר הוא המרכז המסחרי העירוני הראשון שהוקם באילת, בתכנונם של האדריכלים זאב רכטר, משה זרחי ויעקב רכטר.
== היסטוריה ==
לאחר מבצע קדש זכתה אילת לתנופה משמעותית שהגדילה את העיר ושכללה את רמת השירותים לתושבים ולתיירים. בתכנון המרכז האזרחי של העיר הוחל ב-1957 ובמסגרת זו נערכה תחרות תכנון פומבית שבעקבותיה תוכננה פריסת המבנים והכיכרות באזור. אחריה נערכה תוכנית מפורטת שאותה תכננו האדריכלים זאב רכטר, משה זרחי ויעקב רכטר. האדריכל זאב רכטר שהוביל את התכנית, נפטר זמן קצר לאחר השלמת שלב הבנייה הראשון והמרכז נקרא על שמו "מרכז רכטר". אגפו הראשון של המרכז נחנך בתחילת שנת 1960 ובמהלך העשור הושלמו אגפיו האחרים.

המרכז כולל סדרה של מבני חצר שמשמשים למסחר ובחלק מהם גם למלונאות. העסק הראשון שנפתח במרכז היה "בית מרקחת מיכלין" הפועל ברציפות באותה החנות מאז 1959 ונחשב לוותיק העסקים באילת. לבד ממנו פעל במרכז גם מסוף הנוסעים של נמל התעופה אילת, שאותו הפעילה חברת התעופה ארקיע, קודם להקמת מסוף הנוסעים בנמל עצמו. כיכר אזרחית להתכנסויות נקבעה בצפון המרכז המסחרי, ובצמוד לה הוקמו כחלק מהמרכז בניין עיריית אילת, קולנוע "אילת" ו"בית סולל בונה" שבלט בנוף הודות לגובהו שהתנשא לשבע קומות והיה הבניין הגבוה באילת במשך שנים רבות. לצד המרכז הוקמו מוקדים נוספים כמו תחנה מרכזית אילת, אולם ספורט ובית התרבות "בית פיליפ מוריי".

לאורך השנים נערכו במרכז ובסביבתו שינויים ותוספות שפגעו בחזותו. הקולנוע נסגר והוסב לחנות בגדים והכיכר האזרחית נהרסה והוסבה לחניון ציבורי. עם פתיחת קניון מול הים ב-1997 איבד "מרכז רכטר" את מעמדו, אך הוא נותר כמוקד מסחרי מרכזי בעיר. המרכז נכלל ברשימה המופיעה בהוראות תוכנית המתאר לאילת כמומלץ להיכלל ברשימת השימור העירונית.

==לקריאה נוספת==
*מיכאל יעקובסון: [https://michaelarch.wordpress.com/2021/05/26/סיבוב-במרכז-רכטר-באילת/ סיבוב במרכז רכטר באילת], באתר 'חלון אחורי', 26 במאי 2021

קטגוריה:אילת: מרכזי קניות
קטגוריה:מבנים ואתרים שתכנן זאב רכטר
קטגוריה:אילת: כלכלה